28 CORNELII PRUYS VAN DER HOEVEN 



Museum anatomicum quosnam recondat thesauros, Sandifortius nobis 

 exponere pergit , doctus ipsius interpres : idque non jejune, aut tenuiter , 

 sed plene , ut solet , et copiose. 



Memoravi academiae res prosperas. Nullaene mihi memorandae sunt adver- 

 sae? Ad hanc quaestionem quid respondebo , adolescentes oplimi? Vos 

 respondete ipsi , non verbis , sed rerum testimoniis. Vos ne poeniteat , 

 mortales inimicitias , sempiternas amicitias habere ; neque eos generosos 

 putate et honestos , qui cunctando , sed qui amando , qui amicitiam 

 redintegrando , restituunt rem. Quid statis ! Non spectaculis et pompa , 

 sed Concordia hujus academiae Testrae natalem digne celebrabitis ! Agite 

 dextris jungite dextras eoque pacto foedere , tanquam hymno pulcherrimo, 

 divinum laudate amorem ! 



Ita mihi magistratu abeunti , ita successori magistratum ingredienti , ita 

 vobis Professores Clarissimi ! ita omnibus academiae civibus hunc diem Deus 

 fortunet ! 



D I X I. 



